بصراحة، لما عرفت ان المسلسل معدي الخمسين حلقة، خفت على مرارتي جامد، وقلت اقرا الرواية اشوف اخبارها ايه، والحمد لله، نيلة . عيب ان الكاتبة تكون ست، انها بتكتب كل الشخصيات من منظور الست، ف طلعت كل الرجالة في الرواية، بتصرفات أنثوية، ومشاعر أنثوية، ورومانسية أنثوية . حتي سليم في ليلة دخلته علي أمينة لما همس لها أنا بكر زيي زيك يا أمينة لم اتأثر بهذه العبارة، بل انفجرت في الضحك بشدة، سليم الخجول، الي مش بيبوس خطيبته، البكر، يوغوتي، انتي بتحكي قصة سيدنا يوسف . المهم، بناءا الرواية دراميا ممل جدا، وتأكيد الكاتبة علي قبح نهي صديقة امينة مبالغ فيه، الي هو، نهي وحشة يا جمهور، نهي وحشة يا قارئ، نهي وحشاااا، والله انا لو منها، لاديها بالقلم . كذلك الحال بالنسبة لأمينة الي ما فتأت تؤكد ف كل صفحة ان أمينة مزة فشخ . كذلك الرومانسية المبالغ فيها في الرواية، كنت عارفة انها هتبقي نكد ف الاخر . شخصية نور عبد المجيد الاساسية أمينة، كل الناس يتخدم عليها بشكل مبالغ فيه، ابوها، خالها، خالد، نهي، حتي سليم، هي شخصية انانية، بشكل كبير شبه والدتها ف تحكمها ف الي حواليها، مريضة نفسيا عشان تشهر بجوزها كدة . الرواية ضعيفة جدا، بالكاد تصلح لتكون الستات تشوفه وتعيط، صدقوني مفيش راجل ف الحياة زي سليم، الشخصية الحقيقية مفيش كلام زي ده، ونور عبد المجيد مش هتنفعكو
reviews (hotels, books, movies, products and a few airlines)